Kia Seltos car divided into 2 parts after accident | ଏହି କାର୍ ଭିତରେ ଥିବା ପାଞ୍ଚ ଜଣଙ୍କ ମଧ୍ୟରୁ କେତେ ଜଣ ସିଟ୍ ବେଲ୍ଟ ପିନ୍ଧିଥିଲେ ତାହା ଜଣାପଡ଼ିନି । ଭାରତରେ ପଛ ସିଟରେ ବସିଥିବା ଲୋକେ ସାଧାରଣତଃ ସିଟ୍ ବେଲ୍ଟ ପିନ୍ଧନ୍ତିନି । ପଛ ସିଟରେ ବସିଥିବା ତିନି ଜଣଙ୍କ ପ୍ରାଣ ଯାଇଥିଲା ।
ଦୁର୍ଘଟଣା ପରେ କାରଟି ଦୁଇ ଖଣ୍ଡରେ ବିଭାଜିତ ହୋଇଯାଇଥିଲା । (ଫଟୋଃ ଟ୍ୱିଟର୍)
Share this:
ନୂଆ ଦିଲ୍ଲୀଃ ଏହି ସଡ଼କ ଦୁର୍ଘଟଣା ଏତେ ଭୟଙ୍କର ଥିଲା ଯେ କିଆ ସେଲଟୋସ୍ କାର୍ (Kia Seltos car) ମଝିରୁ ଦୁଇ ଫାଳ ହୋଇଯାଇଥିଲା ଓ ସେଥିରେ ଥିବା ପାଞ୍ଚ ଜଣଙ୍କ ମଧ୍ୟରୁ ତିନି ଜଣଙ୍କର ଘଟଣା ସ୍ଥଳରେ ମୃତ୍ୟୁ ଘଟିଥିଲା । ଅନ୍ୟ ଦୁଇ ଜଣ ଗୁରୁତର ଆହତ ହୋଇଥିଲେ । ଏହି ଦୁର୍ଘଟଣାର ଅନେକ ଫଟୋ ଇଣ୍ଟରନେଟରେ ଭାଇରାଲ୍ ହେଉଛି ।
ଏହି ଦୁର୍ଘଟଣା ପରେ କାରଗୁଡ଼ିକର ସୁରକ୍ଷା ଗୁଣକୁ (safety features) ନେଇ ଅନେକ ପ୍ରଶ୍ନ ଉଠିଛି, ହେଲେ କାରର ଏମିତି ଦୁଇ ଫାଳ ହେବା ଘଟଣାକୁ ବିଶେଷଜ୍ଞମାନେ ଜୋରଦାର୍ ଧକ୍କା ସମୟରେ ଏକ ଆବଶ୍ୟକ ସୁରକ୍ଷା ଗୁଣ ବୋଲି କହିଛନ୍ତି । ଜୁନ୍ ୧୧ ତାରିଖରେ ମଧ୍ୟ ପ୍ରଦେଶର ଛିନ୍ଦୱାଡ଼ା-ନାଗପୁର ରାଜପଥରେ ଘଟିଥିବା ଏହି ଦୁର୍ଘଟଣାରେ କିଆ ସେଲଟୋସ୍ ପରି ଦାମୀ ଏସ୍.ୟୁ.ଭି. (SUV) କାର୍ ମଝିରୁ ଦୁଇ ଫାଳ ହୋଇଯାଇବା ଦେଖିବାକୁ ମିଳିଥିଲା । ପଛ ସିଟରେ ତିନି ଜଣ ବସିଥିଲେ ଓ ଆଗରେ ଡ୍ରାଇଭରଙ୍କ ସମେତ ଦୁଇ ଜଣ ଥିଲେ ।
ଘଟଣା ପରେ ଆସିଥିବା ରିପୋର୍ଟଗୁଡ଼ିକରୁ ଜଣାପଡ଼ିଛି ଯେ ଦ୍ରୁତ ଗତିରେ ଯାଉଥିବା ଏହି କାରର ଡ୍ରାଇଭର୍ ଏକ ମୋଟରସାଇକେଲ ଚାଳକକୁ ବଞ୍ଚାଇବାକୁ ଚେଷ୍ଟା କରୁଥିବା ବେଳେ ଏକ ବ୍ରିଜକୁ ଧକ୍କା ଦେଇଥିଲା । ପଛ ସିଟରେ ବସିଥିବା ତିନି ଜଣ ଯାର ଯାତ୍ରୀ ଘଟଣା ସ୍ଥଳରେ ମୃତ୍ୟୁ ବରଣ କରିଥିଲେ । ଡ୍ରାଇଭର୍ ଓ ତାଙ୍କ ପାଖରେ ବସିଥିବା ବ୍ୟକ୍ତି ଗୁରୁତର ଆହତ ହୋଇ ଡାକ୍ତରଖାନାରେ ଭର୍ତ୍ତି ହୋଇଥିଲେ ।
ଗତ ବର୍ଷ ହୋଇଥିବା ଗ୍ଲୋବାଲ୍ ନ୍ୟୁ କାର୍ ଆସେସମେଣ୍ଟ ପ୍ରୋଗ୍ରାମର (NCAP) କ୍ରାସ୍-ଟେଷ୍ଟରେ ସୁରକ୍ଷା ଗୁଣ ପାଇଁ କିଆ ସେଲ୍ଟୋସ୍ କାର୍ ମଡେଲ୍ ତିନିଟି ତାରକା ପାଇଥିଲା ।
କାର୍ ଚଳାଉଥିବା ସଚିନ ଜୈସୱାଲ୍ ଓ ତାଙ୍କ ପାଖ ସିଟରେ ବସିଥିବା ତାଙ୍କ ସ୍ତ୍ରୀ ନୀଲମ୍ ଜୈସୱାଲ ଗୁରୁତର ଆହତ ହୋଇ ନାଗପୁର୍ ମେଡିକାଲ କଲେଜ ଓ ହସପିଟାଲରେ ଚିକିତ୍ସିତ ହେଉଛନ୍ତି । ପାଞ୍ଚ ଜଣ ଯାକ ରାମକୋଣାରୁ ନାଗପୁରରେ ଥିବା ନିଜ ଘରକୁ ଯାଉଥିଲେ ଓ ସେଠାରୁ ସେମାନେ ଏକ ବିବାହ ଉତ୍ସବରେ ଯୋଗ ଦେବା ପାଇଁ କିଛି ଘଣ୍ଟା ମଧ୍ୟରେ ଫେରିଥାନ୍ତେ । କାରଟି ଦ୍ରୁତ ଗତିରେ ଯାଉଥିଲା ବେଳେ ହଠାତ୍ ଜଣେ ମୋଟରସାଇକେଲ ଚାଳକ ସାମନାକୁ ଆସିଯାଇଥିଲେ ।ପ୍ରତ୍ୟକ୍ଷଦର୍ଶୀମାନେ କହିଛନ୍ତି ଯେ କାରଟି ମୋଟରସାଇକେଲ ଆରୋହୀଙ୍କୁ ଧକ୍କା ନ ମାରିବା ପାଇଁ ଚେଷ୍ଟା କରି ତୀବ୍ର ବେଗରେ ଗୋଟେ ପାଖକୁ ମୋଡ଼ି ଏକ ବ୍ରିଜର କାନ୍ଥରେ ଧକ୍କା ମାରିଥିଲା । ଫଳ ସ୍ୱରୂପ କାରରେ ଏକ ଗଠନମୂଳକ ବିଭାଜନ (structural split) ହୋଇଥିଲା ।
ଏହି SUV କାର୍ ଏତେ ସଫା ଭାବରେ ଦୁଇ ଭାଗରେ ବିଭକ୍ତ ହୋଇଯିବା ଘଟଣା ଚର୍ଚ୍ଚାର ବିଷୟ ପାଲଟିଛି । ଏତେ ଭୟଙ୍କର ଭାବେ ଦ୍ରୁତଗାମୀ କାରଟି ବ୍ରିଜ୍ ସହିତ ଧକ୍କା ହେବା ପରେ ଏମିତି କେମିତି ହେଲା ତାକୁ ନେଇ ଲୋକେ ଆଶ୍ଚର୍ଯ୍ୟ ହେଉଛନ୍ତି । କାର୍ ନିର୍ମାଣ ବିଶେଷଜ୍ଞମାନେ କହିଛନ୍ତି ଯେ ଅଧିକାଂଶ ଆଧୁନିକ କାର୍ ଏପରି ଭାବରେ ନିର୍ମିତ ହୋଇଥାଏ ଯେ ଦୁର୍ଟଣା ହେଲେ ସେଗୁଡ଼ିକ ନିଜ ଉପରେ ସର୍ବାଧିକ ପ୍ରଭାବ ନିଅନ୍ତି ଓ ବେଳେବେଳେ ଏମିତି ଦୁଇ ଭାଗରେ ବିଭାଜିତ ହୋଇଯାଆନ୍ତି ।
ସେହି କିଆ ସେଲଟୋସ୍ କାର୍ ଭିତରେ ଥିବା ପାଞ୍ଚ ଜଣଙ୍କ ମଧ୍ୟରୁ କେତେ ଜଣ ସିଟ୍ ବେଲ୍ଟ ପିନ୍ଧିଥିଲେ ତାହା ଏ ପର୍ଯ୍ୟନ୍ତ ଜଣାପଡ଼ିନି । ଭାରତରେ ପଛ ସିଟରେ ବସିଥିବା ଯାତ୍ରୀମାନେ ସାଧାରଣତଃ ସିଟ୍ ବେଲ୍ଟ ପିନ୍ଧନ୍ତି ନାହିଁ । ବିଶେଷଜ୍ଞମାନେ କହୁଛନ୍ତି ଯେ ଏହି ତିନି ଜଣ ପଛ ସିଟ୍ ଯାତ୍ରୀ ସିଟ୍ ବେଲ୍ଟ ପିନ୍ଧି ନ ଥିବେ ଓ ସେହି କାରଣରୁ ସେମାନେ ଏହି ଦୁର୍ଘଟଣାରେ ପ୍ରାଣ ହରାଇଛନ୍ତି ।
କିଆ ସେଲ୍ଟୋସ୍ କାର୍ (Kia Seltos) ଅଗଷ୍ଟ ୨୦୧୯ରେ ଭାରତରେ ଲଞ୍ଚ୍ କରାଯାଇଥିଲା । ସେବେଠାରୁ ଏହା ଦେଶର ସବୁଠାରୁ ବେଶୀ ବିକ୍ରି ହେଉଥିବା କାର୍ ମଧ୍ୟରୁ ଗୋଟିଏ ହୋଇ ରହିଛି । କିଆ କମ୍ପାନୀ ନିକଟରେ ଭାରତରେ ଏହି କାରର ଏକ ଅପଡେଟେଡ୍ ଭର୍ସନ୍ ଲଞ୍ଚ୍ କରିଛି ଯାହାର ଦାମ୍ ୯.୯୫ ଲକ୍ଷ ଟଙ୍କାରୁ ୧୭.୬୫ ଲକ୍ଷ ଟଙ୍କା (ଏକ୍ସ-ଶୋ'ରୁମ୍) ରହିଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
ଭାରତର ବଢୁଥିବା ସ୍ଥିତିକୁ ନେଇ ଚୀନ ଭୟଭୀତ; ସାଇବର ଆଟାକ୍ ପଛରେ ରହିଛିକି ହାତ!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
